เนื่องจากคุณแจ่ม Jitprasong และเรามีดีลของร้านนี้ที่ซื้อเอาไว้ และทราบมาจากคุณ ampza ว่าร้านนี้จะเปิดเป็นวันสุดท้ายในวันนี้ ก็เลยชักชวนกันมาใช้ดีลกันค่ะ

และเนื่องจากเป็นวันสุดท้าย คนก็เลยเยอะมาก ต้องรอโต๊ะสักพักหนึ่งเลยค่ะ และเมื่อได้โต๊ะแล้ว จะสั่งอาหารก็มีวัตถุดิบหลายอย่างหมด แต่รออาหารไม่นานมากนะคะ ตอนเสิร์ฟนี่เสิร์ฟมาพร้อมๆ กันทุกอย่างที่สั่งมาเลย

+ Caramel banana (180 บาท)
เครปบางๆ เสิร์ฟมาในกะทะร้อน พร้อมกับซอฟท์ครีมและกล้วยหอมหั่นเป็นชิ้นพอดีคำ เครปที่นี่บางเฉียบจริงๆ ค่ะ สำหรับรสชาติในวันนี้เหมือนจะอร่อยน้อยกว่าคราวก่อนๆ นิดนึง (เอ๊ะ หรือเพราะเรากำลังอิ่มจากอย่างอื่นมานะ?)

+ French toast blueberry (150 บาท)
เฟรนซ์โทสต์ครึ่งชิ้นทอดมาแบบนุ่มๆ ราดด้วยซอสบลูเบอร์รี่และเสิร์ฟเคียงมากับบลูเบอร์รี่สด ให้กินพร้อมซอฟท์ครีม เมนูนี้ยังอร่อยสู้ร้านอื่นไม่ได้ค่ะ แอบกินไม่หมดด้วย

+ Green tea & Kinako (140 บาท)
เมนูนี้เป็นเหมือนเต้าฮวยค่ะ นุ่มลิ้นดี 

+ Hokkaido matcha (130 บาท)
เมนูนี้จริงๆ ต้องเป็นซอฟท์ครีมชาเขียวค่ะ แต่มันหมด! เลยต้องเปลี่ยนเป็นรสช็อคโกแล็ตแทน แก้วนี้คล้ายๆ เต้าฮวยและมีชิ้นที่เหมือนเค้กโปะด้านบน โรยด้วยผงถั่วเหลือง รสชาติอ่อนๆ ค่ะ 



